Теодор Траянов
Ода

chitanka.info

Заспа посърналият лес; тъжовни

гнезда мълчат по клонища безлистни,

унесен чувам отгласа на песни,

изпети в майски сън.

Приидват тънките вълни на тихо,

невкусено блаженство, спомен

увехнал, овенчан от светло щастие

на пролетни цветя.

Възсепната, душата ми се моли

към благий бог на моето детинство,

по клонища безлистни зеят празни

тъжовните гнезда.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.